Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8566. Il-EUR-Lex hu l-aċċess fuq l-Internet għal-liġi Ewropea. Il-pubblikazzjoni tal-lista ta' permessi ta' residenza msemmija fl-Artikolu 2(16) tar- Regolament (UE) 2016/399 tal-Parlament Ewropew u tal-Kunsill tad-9 ta' Marzu 2016 li jistabbilixxi Kodiċi tal-Unjoni dwar ir-regoli li jirregolaw il-moviment ta' persuni min-naħa għall-oħra tal-fruntiera (Il-Kodiċi tal-Fruntieri ta' Schengen) hija bbażata fuq l-informazzjoni kkomunikata mill-Istati Membri lill-Kummissjoni f'konformità mal-Artikolu 39 tal-Kodiċi tal-Fruntieri ta' Schengen. Minbarra l-pubblikazzjoni fil-Ġurnal Uffiċjali, aġġornament ta' kull xahar huwa disponibbli fuq is-sit tad-Direttorat Ġenerali għall-Affarijiet Interni. Permessi ta' residenza maħruġa skont il-format uniformi Permessi ta' residenza Franċiżi: (Permess ta' residenza temporanja li fuqu jkollu kliem speċifiku li jvarja skont ir-raġunijiet tal-permanenza awtorizzata) (Karta ta' residenza multiannwali b'perijodu ta' validità ta' mhux aktar minn erba' snin) (Permess ta' residenza bil-kliem "irtirat") (Kard ta' resident) (Kard ta' resident bil-kliem "resident fit-tul tal-KE") (Kard ta' resident maħruġa liċ-ċittadini tal-Andorra) (Ċertifikat ta' resident għaċ-ċittadini Alġerini) (Permess ta' residenza maħruġ lill-membri tal-familja (il-membri tal-familja jistgħu jkunu wkoll ċittadini ta' pajjiż terz) taċ-ċittadini tal-UE u ċ-ċittadini taż-ŻEE/Żvizzera) (Lista ta' persuni li qed jieħdu sehem fi vjaġġ tal-iskola fl-Unjoni Ewropea) NB: Sa mit-13 ta' Mejju 2002, il-permessi ta' residenza, il-kards ta' residenza u ċ-ċertifikati ta' residenza kollha huma fil-forma ta' kard tal-plastik laminat skont il-mudell Ewropew uniformi. Il-mudelli ta' qabel validi sat-12 ta' Mejju 2012 għadhom fiċ-ċirkolazzjoni. Permessi Monegaski (inkluż skont id-deċiżjoni tal-Kumitat Eżekuttiv tat-23 ta' Ġunju 1998 dwar il-permessi Monegaski [SCH/Com-ex(98) 19]: (Permess ta' resident temporanju – Monako) (Permess ta' resident ordinarju – Monako) (Permess ta' resident privileġjat – Monako) (Permess ta' residenza għar-raġel jew il-mara ta' persuna ta' nazzjonalità Monegaska). Id-dokumenti l-oħra kollha maħruġa liċ-ċittadini ta' pajjiżi terzi sabiex jawtorizzaw permanenza jew dħul mill-ġdid ft-territorju. (Irċevuta għal applikazzjoni mġedda għal permess ta' residenza, flimkien mal-permess ta' residenza skadut jew viża tat-tip D skaduta għal soġġorn twil b'perjodu ta' validità li jkopri bejn 4 xhur u 12-il xahar (bl-esklużjoni ta' viża tat-tip D li tinkludi r-referenza "Esklużjoni temporanja ta' karta ta' residenza"). Dokumenti maħruġa lill-aljeni li huma minorenni: (Dokument tal-ivvjaġġar għall-minorenni aljeni) (Dokument tal-identità tar-Repubblika Franċiża) Permessi speċjali ta' residenza (Awtorizzazzjoni temporanja għal permanenza bil-kliem "Servizz komunitarju volontarju") (Awtorizzazzjoni temporanja għal permanenza bil-kliem "Student li qed ifittex impjieg") (Awtorizzazzjoni temporanja għal permanenza bil-kliem "Ġenitur li qed jakkumpanja aljen marid li huwa minorenni") (Awtorizzazzjoni temporanja għal permanenza mingħajr l-ebda kliem speċifiku) Kull permess speċjali ta' residenza għandu jkollu r-referenza speċifika skont il-kwalità tad-detentur: N.B. 1: dawk intitolati (il-konjuġi, it-tfal ta' anqas minn 21 sena u t-tfal diependenti) jirċievu permessi speċjali ta' residenza fl-istess kategorija tat-titolari li magħhom huma marbuta. Din in-notifika tikkonċerna l-impriżi li ġejjin: DENSO Corporation (il-Ġappun), Fujitsu Ten Limited (il-Ġappun), li tappartjeni għall-grupp Fujitsu Limited. DENSO Corporation takkwista fis-sens tal-Artikolu 3(1)(b) tar-Regolament dwar l-Għaqdiet, il-kontroll ta' Fujitsu Ten Limited kollha kemm hi. Il-konċentrazzjoni titwettaq permezz ta' xiri ta' ishma. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Ir-referenza li ġejja jinħtieġ li dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt hawn taħt: Il-Kunsill Regolatorju huwa uffiċjalment rikonoxxut bħala l-entità tal-ġestjoni tad-DOP "Idiazabal" b'konformità mal-ewwel dispożizzjoni addizzjonali tal-Liġi 6/2015 tat-12 ta' Mejju, dwar id-denominazzjonijiet ta' oriġini protetti u l-indikazzjonijiet ġeografiċi tal-oriġini li l-ambitu territorjali tagħhom huwa lil hinn mill-komunitajiet awtonomi ta' Spanja, u wieħed mill-funzjonijiet speċifiċi tiegħu huwa li jipproni l-emendi fl-ispeċifikazzjoni tal-prodott. Deskrizzjoni tal-prodott Prova tal-oriġini Metodu ta' produzzjoni Oħrajn (speċifika) Emenda fl-ispeċifiċikazzjoni tal-prodott ta' DOP jew IĠP irreġistrat li għandha tiġi kwalifikata bħala minuri skont it-tielet paragrafu tal-Artikolu 53(2) tar-Regolament (UE) Nru 1151/2012, li ma teħtieġ l-ebda emenda fid-dokument uniku ppubblikat. Emenda fl-ispeċifiċikazzjoni tal-prodott ta' DOP jew IĠP irreġistrat li għandha tiġi kwalifikata bħala minuri skont it-tielet paragrafu tal-Artikolu 53(2) tar-Regolament (UE) Nru 1151/2012, li teħtieġ emenda fid-dokument uniku ppubblikat. Emenda tal-ispeċifikazzjoni tal-prodott ta' DPO jew IĠP irreġistrat li għandha tiġi kwalifikata bħala minuri skont it-tielet paragrafu tal-Artikolu 53(2) tar-Regolament (UE) Nru 1151/2012, li għaliha ma ġie ppubblikat l-ebda dokument uniku (jew ekwivalenti). Emenda fl-ispeċifiċità tal-prodott ta' STG rreġistrat li għandha tiġi kwalifikata bħala minuri skont ir-raba' paragrafu tal-Artikolu 53(2) tar-Regolament (UE) Nru 1151/2012. Fid-Dokument Uniku jiżdied dan it-test fit-taqsima tat-Tikkettar: Barra minn hekk, fid-Dokument tal-Ispeċifikazzjoni jiżdied dan it-test fit-taqsima tat-Tikkettar: Ġustifikazzjoni għall-emenda: Il-produzzjoni tal-ġobon kopert mid-Donominazzjoni ta' Oriġini Protetta (minn issa 'l quddiem DOP) "Idiazabal" għandha l-għeruq tagħha fl-attività tat-trobbija tan-nagħaġ, li storikament u mingħajr waqfien dejjem saret fiż-żona ġeografika protetta tad-DOP u li għadha sejra sal-ġurnata tal-lum. F'dan il-kuntest, l-orografija taż-żona tal-produzzjoni li testendi sal-muntanji Álava, Vizcaya, Guipúzcoa u Navarra, tat prominenza indiskutibbli lill-istituzzjoni tal-ġobon fl-irħula tagħha, li bħala bini joffri kenn lill-annimali u fl-istess ħin jippermetti l-isfruttament agrikolu u tal-annimali stess. Tradizzjonalment, ħafna raħħala kienu jagħmlu l-ġobon bid-DOP "Idiazabal" minn ħalib li jkun ġej mill-merħliet proprji tagħhom. F'każijiet oħra, madankollu, bħalma jiġri fil-katina tal-produzzjoni tal-parti l-kbira tal-ġobon li wieħed isib fis-suq, il-ħalib jiġi trasferit f'post tal-produzzjoni lil hinn mir-razzett, jiġifieri f'azjenda tal-ħalib. Fiż-żewġ każijiet, il-proċess kollu tal-produzzjoni jikkonforma mar-rekwiżiti stabbiliti għall-Ispeċifikazzjoni tad-DOP, li hija partikolari minħabba li ssegwi t-tradizzjoni storika taż-żona bl-użu ta' ħalib mhux ipproċessat, mingħajr trattament termiku li jħassar jew inaqqas il-laqtiet sensorjali. Barra minn hekk, din l-inklużjoni ttejjeb il-livell ta' sigurtà ġuridika fil-qasam tat-tikkettar tal-ġobon kopert mid-DOP "Idiazabal" u ttejjeb il-mod kif jiġi ġestit dan il-qasam, billi mil-lat tekniku u ġuridiku huwa aktar adattat li d-dispożizzjonijiet relattivi tat-tikkettar (speċjalment dawk fakultattivi) jibqgħu koperti mill-Ispeċifikazzjoni. L-emenda li qed tintalab taffettwa esklussivament it-tikkettar tal-ġobon kopert mid-DOP "Idiazabal". Madankollu, f'dak li hu t-tikkettar l-emenda ma timponi l-ebda obbligu fuq l-operaturi u lanqas ma tikkostitwixxi xi restrizzjoni fid-dispożizzjonijiet diġà prevvisti fl-Ispeċifikazzjoni preżenti. L-emenda tal-Ispeċifikazzjoni taffettwa esklussivament it-tikketta tal-prodott kopert, iżda mhux il-prodott innifsu. Fil-fatt, l-emenda mitluba ma tintroduċi l-ebda bidla f'xi waħda mill-karatteristiċi tal-prodott kopert, la f'xi waħda mill-fażijiet tal-proċess tal-produzzjoni, fiż-żona tal-produzzjoni jew fil-preparazzjoni, u lanqas fil-kontroll tat-traċċabilità. Barra minn hekk, l-emenda mitluba lanqas ma timplika xi bidla fl-isem tad-DOP, la tibdel ir-rabta tal-prodott maż-żona speċifika, u lanqas timponi xi restrizzjoni għall-kummerċjalizzazzjoni tal-prodott jew tal-materja prima tiegħu. Fil-qosor, l-emenda mitluba hija minuri skont it-termini tal-Artikolu 53 tar-Regolament (UE) Nru 1151/2012, billi tikkonforma mal-kundizzjonijiet prevvisti fit-tielet paragrafu tat-Taqsima 2 tar-Regolament imsemmi qabel. Klassi 1.3 Ġobon L-"Idiazabal" huwa ġobon magħmul esklussivament mill-ħalib tan-nagħaġ, mhux ipproċessat, tar-razez Latxa u Carranzana. Ġobon ippressat, mhux imsajjar u mmaturat għal mill-anqas 60 jum, b'piż minimu ta' 1 kg ± 10 %, għoli bejn 8 u 12 ± 0,5 cm u dijametru bejn 10 u 30 cm, li jista' jkun affumikat. Mhux permess li tiżdied xi sustanza mal-ħalib, bl-eċċezzjoni ta' fermenti lattiċi, liżożima, tames u melħ. Il-ġobna għandha forma ċilindrika, qoxra iebsa, lixxa u kulur isfar ċar jew inkella tagħti fil-kannella skur fil-każ ta' ġobon affumikat. Il-qatgħa (il-kulur u t-toqob) tal-ġobna hija omoġenja, tvarja bejn kulur safrani lewn l-avorju u qamħet il-lewn, bi ftit toqob żgħar u b'forma irregolari. Il-konsistenza hija pjuttost elastika, soda u xi ftit imrammla. Għandu riħa tipikament qawwija li tfakkrek fil-ħalib tan-nagħaġ u fit-tames u togħma bbilanċjata b'aroma intensa u b'noti ħfief pikkanti, aċidużi u ta' duħħan jekk ikun affumikat. Iħalli togħma qawwija li ddum ħafna fil-ħalq. Il-kontenut grass ma jistax ikun anqas minn 45 % fuq l-estratt xott; it-total ta' proteina mhux anqas minn 25 % fuq l-estratt xott u l-estratt xott inifsu mhux anqas minn 55 %. Il-pH tal-prodott irid ikun bejn 4,9 u 5,5. Għalf: Il-merħliet tar-razez tan-nagħaġ Latxa u Carranzana normalment jitħallew jirgħu għal kważi s-sena kollha, u jiġu trasferiti perjodikament bejn il-partijiet baxxi tal-widien u l-muntanji għoljin, skont l-istaġun. Billi dawn jgħixu prattikament is-sena kollha f'ambjent naturali, in-nagħaġ bażikament jieklu l-veġetazzjoni spontanja tal-boskijiet jew dik tal-postijiet baxxi matul ix-xitwa jew inkella tal-mergħat għoljin matul is-sajf. Meta l-kundizzjonijiet fil-mergħat ikunu ħżiena u meta dan ikun rakkomandat minħabba numru ta' raġunijiet fiżjoloġiċi (treddigħ), in-nagħaġ jieklu fil-maqjel. Materja prima: Ħalib mhux ipproċessat tan-nagħaġ tar-razez Latxa u Carranzana fiż-żona ġeografika identifikata Mhux permess li tiżdied xi sustanza mal-ħalib, bl-eċċezzjoni ta' fermenti lattiċi, liżożima, tames u melħ. Kemm il-produzzjoni tal-ħalib kif ukoll il-produzzjoni u l-maturazzjoni tal-ġobon iridu jsiru fiż-żona ġeografika ddefinita, jiġifieri l-istadji kollha tal-produzzjoni iridu jitwettqu fiż-żona ddefinita. Il-ġobon "Idiazabal" jista' jinbiegħ sħiħ jew f'qatgħat (biċċiet). Il-ġobon "Idiazabal" jew il-qatgħat tiegħu, kif applikabbli, għandu dejjem jiġi mballaġġat wara perjodu minimu ta' maturazzjoni ta' 60 jum. It-tqattigħ tal-ġobon f'qatgħat, ħlief meta l-prodott ikun mibjugħ bl-imnut, u meta jkun ippakkjat, kif xieraq, għandu jsir fiż-żona ġeografika ddefinita kif xieraq għal żewġ raġunijiet: L-ewwel nett, meta l-ġobon jinqata', tal-anqas żewġt uċuħ tal-qatgħa jibqgħu mingħajr il-qoxra protettiva tiegħu. Għaldaqstant, biex ikun żgurat li jinżammu l-karatteristiċi organolettiċi tal-ġobon "Idiazabal", meta l-prodott jinqata', il-qatgħat għandhom jiġu mballaġati malajr kemm jista' jkun wara t-tqattigħ. It-tieni nett, waħda mill-konsegwenzi tat-tqattigħ tista' tkun li l-identifikaturi tal-awtentiċità u tal-oriġini tal-prodott jisparixxu jew ma jibqgħux jidhru. Għalhekk, biex ma tiġix kompromessa l-awtentiċità tal-prodott imqatta', jeħtieġ li l-ġobon jinqata' u jiġi ppakkjat fil-post tal-oriġini. Il-ġobon "Idiazabal" għandu jkollu dawn is-sinjali tal-identifikazzjoni: Fuq kull ġobna għandha titwaħħal tikketta, b'numru tas-serje uniku, fil-fażi tal-iffurmar jew tal-ippressar li għandha tkun fornuta mill-entità tal-ġestjoni. It-tikketti użati għall-kummerċjalizzazzjoni tal-ġobon fis-suq għandhom jinkludu l-isem u l-logo tad-Denominazzjoni ta' Oriġini Protetta. It-tikketti li jintużaw għall-ġobon, kemm jekk sħiħ jew f'qatgħat, għandhom jitwaħħlu fil-post fejn isir u jiġi mmaturat il-ġobon, skont il-liġi nazzjonali. Il-ġobon għandu jġorr tikketta sekondarja, b'numru tas-serje uniku, u kkodifikata skont id-daqs u l-format tal-ġobon li qed tiċċertifika. Din it-tikketta sekondarja għandu jkollha l-isem "Idiazabal" u l-logo tad-Denominazzjoni ta' Oriġini Protetta. It-tikketti sekondarji għandhom jiġu fornuti u kkontrollati mill-entità tal-ġestjoni u għandhom ikunu disponibbli, b'mod mhux diskriminatorju, għall-operaturi kollha li jriduhom u li jissodisfaw it-termini tal-Ispeċifikazzjoni. Iż-żona ġeografika tinkludi l-ambjenti naturali tar-razez tan-nagħaġ "Latxa" u "Carranzana" f'Álava, Vizcaya, Guipúzcoa u Navarra, għajr għall-muniċipalitajiet ta' Valle del Roncal. Din iż-żona tinsab fit-Tramuntana tal-Peniżola Iberika, bejn il-koordinati 43° 27′ u 41° 54′ fit-Tramuntana, u 1° 05′ u 3° 37′ fil-Punent, skont il-Meridjan ta' Greenwich. Hemm evidenza ta' trobbija tan-nagħaġ tar-razez Latxa u Carranzana f'din iż-żona li bejn wieħed u ieħor tmur lura għall-2200 QK. L-adattament ta' dawn ir-razez għal din iż-żona matul tant snin, jagħmel il-karatteristiċi speċifiċi ta' din iż-żona ġeografika essenzjali għall-iżvilupp u l-ġestjoni tagħhom. Iż-żona ta' produzzjoni hija reġjun muntanjuż inċiż u kumpless ħafna li jagħmel il-komunikazzjoni diffiċli u kkontribwixxa għall-eżistenza kontinwa tat-trobbija tan-nagħaġ f'ħafna mill-widien u l-muntanji. Il-ħamrija għammiela b'nutrijenti bażiċi u nutrittivi oħra, bl-effetti tal-erożjoni imminimizzati mill-karatteristiċi naturali tal-blat u kultant mill-preżenza ta' blat karbonat fil-profil tal-ħamrija jagħmlu mergħat eċċellenti. Il-karatteristiċi topografiċi taż-żona iwasslu għal klima b'kuntrasti kbar li tvarja bejn klima tal-Atlantiku għal dik Mediterranja, b'żoni transizzjonali li joriġinaw minħabba l-effett barriera tal-meded ta' muntanji. Is-sistema tal-mogħdijiet tal-ilma hija estensiva u rikka, grazzi għall-ħafna għoljiet u muntanji u l-preċipitazzjoni abbundanti, li jirriżultaw f'żewġ baċiri: dak Kantabriku, li jiġbor l-ilma ta' Vizcaya, Guipúzcoa u l-widien tat-tramuntana ta' Álava u Navarra; u l-Mediterran, li jiġbor l-ilma ta' Álava, Navarra Media u La Ribera. Fir-rigward tal-flora, hemm ħafna mergħat naturali u bil-ħaxix. Il-kundizzjonijiet favorevoli tal-klima u tal-ħamrija ippermettew it-tkabbir ta' pjanti igrofili u subigrofili b'karatteristiċi oċeaniċi tal-Pajjiż Bask u tat-Tramuntana ta' Navarra. Il-ġobon "Idiazabal" għandu karatteristiċi organolettiċi individwali ħafna u jiddistingwuh minn ġobon ieħor. Dawn jistgħu jiġu esperjenzati fl-għadd kbir ta' sfumaturi fir-riħa u fit-togħma tal-prodott; barra minn hekk, għandu konsistenza kemmxejn elastika u mrammla u sodezza medja għal għolja. Il-ġobon iħalli togħma qawwija li ddum ħafna fil-ħalq, b'bilanċ perfett bejn l-aromi tal-ħalib, it-tames u l-laqta tal-inkaljar, li huma l-karatteristiċi sensorjali fundamentali tiegħu, u li huma kkumplimentati minn għadd kbir ta' sfumaturi fit-togħma u fir-riħa li jagħtuh personalità ġenwina. Il-karatteristiċi speċifiċi tal-produzzjoni tal-ħalib użat fil-produzzjoni tal-ġobon "Idiazabal" huma essenzjalment ġejjin mir-razez awtorizzati għal din il-produzzjoni (Latxa u Carranzana). L-adattament ta' dawn in-nagħaġ għaż-żona ġeografika identifikata u r-relazjoni storika bejn l-ambjent, in-nagħaġ u r-rgħajja, ħolqu rabtiet permanenti li fil-parti l-kbira jispjegaw il-karatteristiċi speċifiċi tal-ġobon "Idiazabal". Il-"Latxa" u l-"Carranzana" huma razez ta' nagħaġ adatti ħafna biex jipprovdu l-ħalib, b'saħħithom u adattati għall-ambejnt muntanjuż, għall-kultura Baska tat-trobbija tan-nagħaġ, għat-topografija u għall-karatteristiċi ambjentali ta' arthom. Min-naħa l-oħra, il-kawża għala dawn il-karatteristiċi kollha li ġejjin mill-ambjent naturali u varjabbli skont l-istaġuni, it-tipi ta' mergħat, il-klima, eċċ isibu l-espressjoni tagħhom fil-ġobon "Idiazabal" hija l-proċess li jsegwi t-tradizzjoni storika taż-żona bl-użu ta' ħalib mhux ipproċessat, mingħajr trattament termiku li jħassar jew inaqqas il-laqtiet sensorjali. (it-tieni paragrafu tal-Artikolu 6(1) ta' dan ir-Regolament)
Extracted from C_297_2017.html